Lenovo lancerer voldsom smartphone: Legion Phone Duel 2

Lenovo har netop lanceret en voldsom gaming-smartphone, med navnet, Legion Phone 2 Duel.

Den nye Legion-smartphone fra Lenovo er vild på flere områder, med en kæmpe 6,92-tommers-skærm, to batterier, to USB-C-porte og to blæsere til køling af hardwaren. De to blæsere, sammen med et vapor chamber kølesystem, skal holde temperaturen nede, når der games i mange timer

Skærmen er af typen AMOLED, med en variabel skærmopdateringshastighed på op til 144Hz, samt 720Hz touch sampling, for ultrahurtig respons.

Kraftværket består af en Snapdragon 888-processor, med op til hele 18 GB LPDDR5 RAM og op til 512 GB UFS 3.1-lagerplads. Telefonen kører med Lenovos ZUI 12.5, hvilket er baseret på Android 11, ifølge Lenovo.

Lidt usædvanligt, er kamera-setuppet placeret i midten af telefonen. Det store kamera-bump huserer to luftkanaler, en til indsugning af kold luft og en til at komme af med den varme luft.
Hovedkameraet er på 64MP som følges af en 16MP vidvinkel-linse. På højre side er der et 44MP pop-up selfie-kamera.

Legion Duel 2 har to batterier på 2750 mAh hver, som kan lades med 90W igennem to USB-C-porte – en på den lange side af telefonen og en i bunden. På blot 30 minutter kan batterierne lades op, men det kræver at du tilkøber 90W-opladeren. Der medfølger en 65W-oplader i æsken, hvilket burde være tilstrækkeligt for de fleste.

Legion Phone Duel 2 lander i løbet af sommeren 2021, med en pris startende fra 799 euro. De danske priser er endnu ukendte.
Farveudvalget består af “Ultimate Black” eller “Titanium White”

Læs også: Google I/O 2021 afholdes online i maj

Lenovo lancerer voldsom smartphone: Legion Phone Duel 2